
DECLARATIE ASUPRA ASUMARII RISCULUI PRIVIND PARTICIPAREA LA ADVENTURE RIDERS CHALLENGE 2026



I Date de identificare:

a) Nume si prenume participant: 	_______
b) Telefon:	________
c) E-mail:	_______________


1. Prin prezenta,(a) subsemnatul/(-a), în nume personal __________________________________solicit înscrierea la Adventure Riders Challenge 2026, editia a 4-a și dau prezenta declarație.

2. 	Declar că sunt apt din punct de vedere fizic pentru a participa la evenimentul Adventure Riders Challenge 2026, că nu mă aflu sub influența narcoticelor sau a alcoolului, că nu sufăr de nicio afecțiune din cele care ar putea avea consecințe periculoase, atât pentru mine, cât și pentru celelalte persoane implicate în desfășurarea activităților (epilepsie, crize nervoase, probleme cardiace, febră, diabet, boală mentală gravă, graviditate etc.).

3. Confirm luarea la cunoștință a Regulamentului privind desfășurarea evenimentului Adventure Riders Challenge 2026  acesta fiind pus la dispozitie de catre organizatori. Prezenta declarație exprimă acordul de a respecta întocmai instrucțiunile organizatorilor precum și acceptarea tuturor consecințelor rezultate din nerespectarea acestora. Nerespectarea instrucțiunilor organizatorilor și/sau a Regulamentului, exclude orice răspundere din partea Clubului Sportiv TOPCROSS.

4. Declar că mă încadrez în situațiile ce mi-au fost aduse la cunoștință odată cu prezentarea Regulamentului. Declar că pe durata desfășurării evenimentului voi purta echipament corespunzător și cunosc că aceasta este responsabilitatea proprie. Declar că pe durata desfășurării evenimentului voi utiliza o motocicletă în stare tehnică optimă de funcționare și cunosc că aceasta este responsabilitatea proprie.

5. Îmi asum conștient și de bună voie riscurile participării la evenimentul Adventure Riders Challenge 2026, asumându-mi întreaga responsabilitate pentru participarea mea la acest eveniment, cât și pentru accesul pe traseele marcate precum și pentru respectarea limitelor acestora.

6. Am fost informat asupra faptului că participarea la Adventure Riders Challenge 2026 implică atât efort fizic, cât și psihic, precum și riscuri, previzibile sau imprevizibile, care pot avea drept consecințe răniri ale subsemnatului/ subsemnatei sau ale altor participanți la eveniment. Respectarea regulilor și procedurile de siguranță expuse prin Regulament, precum și asumarea unei minime discipline diminuează considerabil aceste riscuri, menținându-se însă posibilitatea producerii de vătămări corporale ca urmare a participării la eveniment.

7. Sunt conștient că nerespectarea regulilor prezentate in Regulament pot duce la provocarea accidentelor. Sunt conștient că responsabilitatea de a respecta măsurile de protecție și indicațiile organizatorilor este imperios necesară și îmi asum responsabilitatea consecințelor în situația în care nu respect acest lucru.

8. Prin urmare, sunt pe deplin conștient de posibilitatea de a mă răni, nu numai ca urmare a activității din cadrul evenimentului,ci și din alte cauze cum ar fi:
· Căzături, insolație, mușcături de insecte,zgârieturi, tăieturi etc.;
· Folosirea deficitară sau improprie a echipamentului de protecție, de către mine 

9. Declar că starea mea de sănătate îmi permite participarea la evenimentul Adventure Riders Challenge 2026. Nu sufăr de nicio afecțiune medicală și/sau leziune corporală, și nu am cunoștință de nicio circumstanță legată de starea mea fizică sau psihică, ce ar putea afecta în orice fel participarea mea la Adventure Riders Challenge 2026.


10. Declar că am luat la cunoștință și înțeleg să respect în totalitate regulile și procedurile de siguranță expuse de către organizatori, în special următoarele:

a) Voi intra pe traseu doar echipat corespunzător, doar cu o motocicletă în stare tehnică optimă și numai cu aprobarea organizatorului, numai în perimetrul indicat de acesta;
b) Voi respecta sensul de deplasare pe circuit și numărul de ture stabilit de către organizatori;
c) Voi respecta orice indicatie semnalizata de organizatori;
d) În cazul în care organizatorii îmi vor cere, voi opri necondiționat, cât mai repede posibil, în condiții de siguranță;
e) În cazul producerii unui accident în timpul deplasării pe parcursul desfășurării evenimentului, sunt singurul răspunzător de consecințele produse;
f) În calitate de participant la eveniment, voi conduce la limita evitării accidentelor;
g) Voi respecta Regulamentul evenimentului despre care am luat la cunoștință;

11. Prin prezenta renunț în mod irevocabil și deliberat la intentarea de acțiuni sau la dreptul de a opune drepturile împotriva Clubului Sportiv TOP CROSS TCS, sau a oricăruia din angajații acestuia sau a freelancerilor, în ceea ce privește vătămările, daunele sau decesul, survenite accidental, din vina proprie sau a altor sportivi participanti la eveniment.De asemenea, renunț în numele moștenitorilor mei de drept, a membrilor familiei mele și a reprezentanților mei legali la exercitarea oricărei acțiuni care să aibă ca scop compensarea daunelor sau chiar a morții mele, induse de practicarea activității din cadrul evenimentului Adventure Riders Challenge 2026.

12. Acceptând să particip la Adventure Riders Challenge 2026, îmi asum întreaga responsabilitate și toate riscurile cunoscute, ce pot apărea din vina proprie, inclusiv din neglijența altor persoane, și înțeleg că Clubul Sportiv TOP CROSS TCS este exonerat de orice răspundere.

13. Declar că renunț la drepturile de proprietate asupra imaginilor captate în timpul evenimentului în favoarea Clubului Sportiv TOP CROSS TCS sau a oricărei alte entități afiliate sau partenere, fără niciun fel de pretenții prezente sau viitoare, fiindu-mi cunoscut că acestea pot fi folosite inclusiv în scop comercial. 

14. Prin această declarație îmi exprim acordul cu privire la cele expuse mai sus și am luat cunoștință de conținutul regulilor și procedurilor de siguranță, a Regulamentului, a sensului de mers pe traseu și sunt în măsură să particip la Adventure Riders Challenge 2026 in cunoștință de cauză, știind riscurile la care mă expun. Am citit fiecare punct, l-am înțeles, mi l-am însușit și semnez de bunăvoie și fără nicio constrângere din partea nimănui.

15. Organizatorul nu își asumă niciun fel de răspundere sau obligație pentru eventualele pierderi sau daune de orice fel, generate ca o consecință directă sau indirectă a nerespectării regulilor și procedurilor de siguranță de către orice persoană care participă sau asistă la Adventure Riders Challenge 2026 sau beneficiază de orice facilitate a Clubului Sportiv  TOPCROSS.

16. Se va semna de către toți participanții la evenimentul Adventure Riders Challenge 2026 organizat  de Clubul Sportiv TOP CROSS TCS, in incinta Complexului Cheile Gradistei, Fundata..

17. Totodată,îmi exprim în mod expres și neechivoc acordul privind prelucrarea următoarelor date cu caracter personal  nume și prenume, vârsta, telefon, adresa e-mail, denumite în continuare „Datele”, de către Clubul Sportiv TOP CROSS TCS (și orice succesor legal al acestuia), precum și de către un alt operator împuternicit de Clubul Sportiv TOP CROSS TCS, prin mijloace automatizate și/ sau manuale, pe întreaga durată, necesară realizării scopurilor prelucrării datelor cu caracter personal. Declar că,am fost informat/informată cu privire la drepturile ce sunt recunoscute persoanelor fizice prin Regulamentul UE 2016/679 (GDPR) pentru protecția persoanelor cu privire la prelucrarea datelor cu caracter personal.

18. Valabilitatea acestei declarații este de un an începând cu data la care aceasta a fost semnată.




Semnătură ____________________________________/ Dată _____________

